क्षेत्र में अवैध शराब के कारोबार पर रोक नहीं लग पा रही है। मंगलवार की देर शाम आबकारी एवं कराधान विभाग के एईटीओ सतबीर शर्मा के नेतृत्व में विभाग इंस्पेक्टर एसएस फोगाट व चौकी इंचार्ज युद्धवीर सिंह की टीम ने फिरोजपुर गांव में छापा मारा। यहां अवैध गोदाम उसके बाहर शराब से भरा ट्रक पकड़ा गया। ट्रक में रखी 2184 पेटी अवैध शराब बरामद हुई है। यह अरुणाचल प्रदेश मार्का है। पुलिस मामले की जांच कर रही है।